চুনারুঘাট প্রতিনিধি ॥ চুনারুঘাট উপজেলার শানখলা ইউনিয়নের পাট্টাশরীফ গ্রামের মৃত দুদু মিয়ার পুত্র মোঃ ছিদ্দিক আলী (৪৫) প্রতারণা মামলার পলাতক আসামী ছিদ্দিক আলীকে গ্রেফতার করেছে পুলিশ। গত সোমবার রাত ১০টায় চুনারুঘাট থানার এএসআই আলমাছের নেতৃত্বে একদল পুলিশ অভিযান চালিয়ে গোপন সংবাদের ভিত্তিতে পাট্টাশরীফ এলাকা থেকে প্রতারক ছিদ্দিক আলীকে গ্রেফতার করে। পুলিশ জানায়, ছিদ্দিক আলীর বিরুদ্ধে গ্রেফতারী পরোয়ানা ছিল। সে সি.আর ১৭/১২ এর মামলার প্রতারণা মামলার আসামী। সে এতদিন আত্মগোপন করে পালিয়ে বেড়াচ্চিল। মঙ্গলবার দুপুর ১২টার দিকে হবিগঞ্জ জেল কারাগারে প্রেরণ করা হয়। তাকে রিমান্ডে এনে জিজ্ঞাসাবাদ করা হবে বলে পুলিশ জানান। উল্লেখ্য ছিদ্দিক আলী তার অত্যাচারে ওই এলাকার জনগণ অতিষ্ট হয়ে উঠেছে।